NaiveNeuron/SloPal huggingface dataset:
Smolíková, Eva, poslankyňa NR SR (2019-12-03):
Ďakujem veľmi pekne, pán podpredseda, za slovo. Vážené panie poslankyne, vážení páni poslanci, sme v druhom čítaní zmieneného zákona poslankýň Národnej rady Evy Smolíkovej, Magdalény Kuciaňovej a Evy Antošovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, ktorým sa menia a dopĺňajú niektoré zákony. Je to tlač 1729. Cieľom predloženého zákona je zabezpečiť informovanosť žien o aktuálnom vývoji tehotenstva pred vykonaním tak závažného úkonu, akým umelé prerušenie tehotenstva bezosporu je, a zakázať ponúkanie umelého prerušenia tehotenstva z reklam..., reklamným spôsobom. Viacej a podrobnejšie by som rozobrala potom všetky dôvody v ústnej rozprave, do ktorej sa potom, pán predseda, podpredseda, ako prvá hlásim. Ďakujem pekne.
Pčolinský, Peter, podpredseda NR SR (2022-12-13):
Žiadna večera, pán poslanec, nie obed. Otváram možnosť prihlásiť sa ústne. Nikto. Uzatváram možnosť. Pán navrhovateľ nechce k tomu zaujať stanovisko, pán spravodajca už zaujal. Prerušujem rokovanie o tomto bode programu a vzhľadom na to, že poslanecké kluby rokujú pred hlasovaním o dôvere vláde a ďalšie body by určite všetky prepadli, to znamená, prerušujem rokovanie Národnej rady do 11.00 h, keby budeme pokračovať hlasovaním o dôvere vláde. Ďakujem pekne. (Prerušenie rokovania o 10.11 hodine.) (Pokračovanie rokovania o 11.00 hodine.)
Ďuriš Nicholsonová, Lucia, podpredsedníčka NR SR (2018-10-19):
Chcem vás poprosiť, aby ste na tabuli vysvietili mená ďalších písomne prihlásených, a to je pán poslanec Drobný a pani poslankyňa Grausová k tomuto bodu. Nasleduje pán poslanec Drobný, nech sa páči.
Figeľ, Ján, podpredseda NR SR (2013-09-18):
Oceňujem. Nech sa páči, Štefan Kuffa.
P. Paška, predseda NR SR: (2010-02-04):
(Hlasovanie.) 135 prítomných, 133 bolo za, 2 sa zdržali. Pridelili sme návrh výborom a určili lehotu na prerokovanie. Pán Peter Pelegrini teraz uvedie hlasovanie v prvom čítaní o návrhu Výboru Národnej rady pre pôdohospodárstvo, životné prostredie a ochranu prírody na vydanie zákona č. 44 o ochrane a využití nerastného bohatstva. Je to tlač 1376. (Hlasovanie o n ávrhu Výboru Národnej rady Slovenskej republiky pre pôdohospodárstvo, životné prostredie a ochranu prírody na vydanie zákona, ktorým sa mení a dopĺňa zákon č. 44/1988 Zb. ochrane a využití nerastného bohatstva (banský zákon) v znení neskorších predpisov.)
Pellegrini, Peter, predseda NR SR (2023-12-22):
Ja som ho počul, ďakujem pekne. Pán poslanec Dostál s procedurálnym návrhom.
Jurinová, Erika, poslankyňa NR SR (2017-02-02):
Ďakujem pekne. No práve na to ja poukazujem. Dobre, v roku 2012 prišla nová platná legislatíva, ale predtým sa stalo, že proste práva, práva firmy, ktorá bola nástupnícka firma aj so všetkými týmito negatívami. To znamená, že zobrala na seba, pôvodná nástupnícka firma zobrala na seba nástupnícke práva aj v oblasti envirozáťaže a zrazu sa stalo v tom roku, neviem, ´98 alebo ´96, nepamätám si, že tie práva nástupnícke prešli na štát. A mne sa zdá naozaj nespravodlivé, ak tá firma je stále s tými istými ľuďmi, s rôznymi názvami, že tú zodpovednosť musí prebrať štát. Že toto sa mi zdá úplne choré a nespravodlivé. A aj to, že teraz hovoríte, že bude sa sanovať stará skládka z roku 1966. A hovorím to, že na nej od roku 2000 je ďalšia skládka firmy, ktorá v podstate je nástupnícka tej pôvodnej OFZ-ky. To, že sa volá inak, na to nepozerajme, lebo sú to tí istí ľudia. Ale že opäť, že teraz budeme sanovať aj túto skládku novú? Lebo ona je navrchu položená. Nevraviac o tom, že táto firma má opäť žiadosť na možnosť doplnenia komunálneho odpadu opäť na túto starú environmentálnu záťaž. To už dúfam teda, že naozaj ministerstvo nepovolí, keďže je už rozbehnutý projekt na sanáciu. Ale ona sa stále oháňa tým, že proste má na to právo, lebo to je iná skládka, že tá spodná skládka ju nezaujíma, a to sa mi zdá choré. Je to to isté. A ešte jedna kratučká vec. Ak viete, že za to, že si dovolil jeden občan Dolného Kubína upozorniť na problém vytekania arzénu, je dokonca touto firmou žalovaný. Ja by som bola veľmi rada, keby možnože len ministerstvo potom, keď k tomu príde, že bude zasadať, že bude už vytýčené pojednávanie, aby sa tohoto občana zastalo v zmysle... (Prerušenie vystúpenia časomerom.)
Blanár, Juraj, podpredseda NR SR (2023-03-31):
Pán poslanec Krajčír.
B. Bugár, podpredseda NR SR: (2005-12-13):
Prerušujem rokovanie o tomto bode programu. Budeme pokračovať v druhom čítaní o vládnom návrhu zákona o osobitnom kvalifikačnom predpoklade na zabezpečenie preneseného výkonu štátnej správy na úseku bývania (tlač 1299). Prosím ministra výstavby a regionálneho rozvoja Slovenskej republiky Lászlóa Gyurovszkého, aby návrh zákona odôvodnil.
V. Veteška, podpredseda NR SR: (2005-12-07):
(Prerušenie rokovania o 12.07 hodine.) (Pokračovanie rokovania o 14.04 hodine.)
Blaha, Ľuboš, poslanec NR SR (2021-10-01):
Pán generálny prokurátor, ja už na vašu adresu radšej nič pozitívne nepoviem, lebo pán Dostál tu už spriada konšpiráciu, že ja vás držím za motúziky a že my vás tu všetko ovládame. (Povedané s pobavením.) Viete, však, pán Dostál, alebo reagujem na pána Žilinku, však vládna koalícia si zvolila pána Žilinku za generálneho prokurátora. Bez ich hlasov sa nedal zvoliť, my sme opozícia, čiže on je váš, do veľkej miery váš generálny prokurátor a je smiešne, že takto doňho útočíte. Napokon však pán Žilinka bol súčasťou Dzurindovej vlády, čiže ja dokonca si myslím, predpokladám, že jeho názory sú skôr bližšie k pravicovým postojom a asi zrejme nesúhlasí s mnohými mojimi ľavicovými postojmi, čo je úplne prirodzené, napriek tomu si ho vážim a rešpektujem, lebo je zjavne odborník, zjavne zásadový človek a ja mám veľký rešpekt k odbornosti a vzdelaniu, a preto si nedokážem rešpektovať vás. Pán Žilinka je na rozdiel od Daniela Lipšica navyše profesionál. Síce pracoval ako štátny tajomník v Dzurindovej vláde, ale nebol tam ako straník a on nikdy stranícky nefiguroval na rozdiel od Daniela Lipšica, ktorý je čistý politik. A teraz nebudem hodnotiť Lipšicovu osobnosť, ktorá teda vytáča veľkú časť slovenskej spoločnosti, ale on je proste jeden vyhranený politik a pán Žilinka je vyhranený profesionál a to je ten zásadný rozdiel, prečo naše pozitívne pochvaly na pána Žilinku sú úplne prirodzené, kdežto vaše pôsobia mimoriadne politicky. Chcel by som pána Žilinku povzbudiť k tomu, aby na stretnutiach so zahraničnými partnermi ďalej ukazoval rešpekt. A teraz, či už je to na východe, na západe, na severe, na juhu, to je jeho úloha ukazovať úctu Slovenskej republiky k iným krajinám a najmä slovanským národom. Myslím si, že je to namieste. A, pán Žilinka, čo sa týka pána Dostála, ja neviem, či má zmysel, aby ste sa s ním ďalej zahadzovali, ja vám poradím také jedno švajčiarske príslovie: Orol muchy nechytá. Ďakujem pekne.
Sloboda, Radovan, poslanec NR SR (2021-07-23):
Tak, aleluja, dočkal som sa. Vážení páni, dámy, páni, pán predsedajúci, pán minister, tak po nejakých šiestich – ôsmich hodinách aj nejaká trošku iná, iný príhovor. Ja, naopak, na rozdiel od predrečníkov s vami absolútne súhlasím a návrh zákona, ktorý predpokladáte, považujem za veľmi dobrý a to preto, pretože môže znamenať postupný návrat našej krajiny do normálu. Keby sme si tak zaspomínali, tak asi sa už nebudeme pamätať na nejaký plný futbalový štadión alebo hokejový zápas, alebo nejaké plné tribúny, alebo kultúrne podujatie, kde by sme si zaspievali spolu s kapelou. No tak neviem teda, že kedy takéto niečo naposledy bolo, rok a pol, dva roky dozadu asi, no. A práve preto toto je cesta, tento zákon je cesta zažiť to, čo sme brali kedysi za samozrejmé. A nie, nie je to len obyčajné vrieskanie a tuto nadávanie, ako to robí opozícia. Lebo, milí kolegovia z opozície, vy ste v podstate zatiaľ nič nepriniesli. Vôbec nič ste nenavrhli, len tu rozprávate, rozprávate, šírite konšpirácie, hoaxy šírite o očkovaní, ako ubližuje, ako je ubližované aj vám. A ja si myslím, že vy to robíte že úplne zámerne, len aby ste vzbudzovali pozornosť, rozoštvávali spoločnosť a že vy vlastne ani nechcete, aby sme sa my vrátili do normálu, lebo potom by ste nemali témy, nemali by ste o čom rozprávať a v podstate sa riadite len heslom: Čím horšie, tým lepšie. Česť pár výnimkám teda. Vráťme sa však k predkladanému návrhu zákona. Už niekoľko týždňov apelujeme na kompetentných a vládu, aby sme zabránili zruinovaniu športu na Slovensku. Pred pár dňami sme sa dozvedeli, že celé Slovensko sa nachádza v zelenej farbe, avšak zmeny pre šport sa neudiali takmer žiadne. Povoliť len maximálne tisíc fanúšikov na športové podujatie je cesta do záhuby pre športové kluby. Uvoľňovanie v ďalších sférach prichádza automaticky, a tak nastávajú situácie, keď sa v bazéne na kúpalisku tlačia ľudia bez rúšok a na otvorených arénach, kde sedia ľudia v rúškach, platia nezmyselné obmedzenia. (Ruch v sále. Hádka poslancov. Zaznievanie gongu.)
Bugár, Béla, podpredseda NR SR (2016-09-21):
Prezentujme sa a hlasujme. (Hlasovanie.) Prítomných 138 poslancov, za 62, proti 3, 73 sa zdržalo hlasovania. Tento návrh nebol odsúhlasený. Pristúpime k hlasovaniu v prvom čítaní o návrhu poslancov Galeka a Zemanovej na vydanie zákona, ktorým sa mení zákon č. 24/2006 Z. z. o posudzovaní vplyvov na životné prostredie. Prosím teraz spravodajcu pána Martina Klusa, aby uviedol hlasovanie. (Hlasovanie o návrhu poslancov Národnej rady Slovenskej republiky Karola Galeka a Anny Zemanovej na vydanie zákona, ktorým sa mení zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 202.)
Vetrák, Milan, poslanec NR SR (2023-02-09):
Ja takisto ďakujem pánovi poslancovi Mičovskému, že ešte ozrejmil tie ďalšie ustanovenia zákona, ktorý spoločne aj s ďalšími poslancami, aj s ním predkladáme. My sa snažíme ešte, aby to bolo aj v plnej miere realizovateľné v praxi, pokiaľ by sme naozaj sa zhodli na tom, aspoň väčšina parlamentu, že pôjdeme do vyplácania podielovej odmeny, preto sme absolvovali a ešte nás čakajú aj ďalšie rokovania s úradom na ochranu oznamovateľov, aby sme si do detailov prebrali spôsob, akým by sa nastavil celý proces, lebo to si bude vyžadovať potom aj určité interné predpisy toho samotného úradu, akým by sa nastavil proces poskytnutia podielovej odmeny. Aj vďaka tomu rozhovoru s úradom sa momentálne prikláňame k tomu, že by bolo aj praktickejšie, keby tam nebolo natvrdo napísané, že „50 %“, ale „najviac 50 %“, lebo len čisto jeden príklad za všetky, no, môžu v tom konaní vystupovať viacerí oznamovatelia, ktorí sa každý svojou mierou budú podieľať na objasnení toho skutku a aj usvedčení páchateľa, a pokiaľ by to bolo naozaj napevno len 50 %, tak by mal ten úrad čisto prakticky problém s tým, akým spôsobom sa vysporiadať s viacerými oznamovateľmi. Takže sú tam isté veci, ktoré, samozrejme, sa dajú vylepšiť, aj celý ten proces poskytnutia odmeny a rovnako tá viktimizácia, tú tiež riešime s úradom tak, aby bola aj v praxi plne realizovateľná. Uvidíme, ako prejde vládny návrh zákona. A pokiaľ ide o cenu, ja si myslím, že ten medzinárodný deň korupcie, ktorý máme raz do roka, je úplne namieste si aj tak spoločensky oceniť udelením ceny pre ľudí, ktorí tak výraznejšie vystúpili do popredia s pouká... (Prerušenie vystúpenia časomerom.)
Galko, Ľubomír, poslanec NR SR (2024-01-23):
Ďakujem pekne. Je dobré, že v tomto vystúpení zaznelo, že táto vládna koalícia rezignovala na riadenie a chod štátu. Typickým príkladom je zdravotníctvo. Pred voľbami tu bolo iks rečí, ako treba okamžite zasiahnuť, ako sa treba zdravotníctvu venovať a ako to bude a je pre politické strany, ktoré sú dnes v koalícii, priorita. Dnes ministerka zdravotníctva cingi-lingi-bom Dolinková si robí na sociálnu sieť fotečky s krémešom, alebo si zabezpečuje piár články, ako sa zasekla vo výťahu. Pracovná aktivita nulová, parlamentná legislatívna aktivita nulová, ak teda nerátame, že sem doniesla novelu odsúvajúcu onkologické operácie. A namiesto toho sa tu už mesiac venuje celá Národná rada Slovenskej republiky tomu, aby si niekoľko smeráckych zločincov a ich kumpánov zachránilo zadok a aby nešli do basy. Toto je niečo tak neuveriteľné, čo sa tu deje, že ja neviem, či to má vôbec v histórii novodobých demokratických slovenských parlamentných dejín obdobu. Druhá poznámka sa týka výzvy, našej výzvy na stiahnutie tohto návrhu zákona predkladateľovi, ktorá nebude akceptovaná, lebo na to minister Susko nemá ani silu, ani odvahu. Keď už sme pri pánovi Suskovi, ja rozmýšľam nad tým, že čo sa asi musí odohrávať v hlave človeka, ktorý si uvedomuje, že čas sa kráti a on sa stane pre obrovské množstvo ľudí na Slovensku doslova príšera, tým najhroznejším lotrom, ktorého budú mnohí ľudia preklínať, pred ktorým si budú ľudia na Slovensku na ulici odpľúvať, prípadne tí horkokrvnejší, ktorých niekto vykradne, olúpi, opľujú rovno aj jeho. Poviem len to, že mi ho nebude potom vôbec, ale vôbec ľúto. Ja osobne pánom Suskom opovrhujem už teraz.
Zmajkovičová, Renáta, podpredsedníčka NR SR (2014-06-04):
Ďakujem. Otváram rozpravu. Do rozpravy som dostala písomné prihlášky. Hlásia sa písomne do rozpravy za poslanecký klub strany MOST – HÍD pán poslanec Ivan Švejna, za poslanecký klub SDKÚ – DS Ľudovít Kaník, za poslanecký klub KDH Július Brocka. Potom sa hlásia písomne do rozpravy páni poslanci Jozef Mihál, Alojz Hlina, Martin Chren a... Neviem to prečítať, čo toto je. (Reakcia z pléna.) Pani poslankyňa, ale neviem, Viera... (Reakcia z pléna.) Prosím? Pani poslankyňa Viera Mazúrová? (Reakcia z pléna.) Viera Šedivcová? Neviem to prečítať. Tak to sú všetci písomne prihlásení do rozpravy. Nech sa páči, pán poslanec Ivan Švejna za poslanecký klub strany MOST – HÍD. (Reakcia z pléna.) Prosím? Aha, ty chceš vystúpiť, tak nevedela som to. Nech sa páči, pán spravodajca.
Vážny, Ľubomír, poslanec NR SR (2024-06-11):
Pán predsedajúci, keďže sme schválili pozmeňujúci návrh zo spoločnej správy, dajte, prosím, hlasovať o tom, že vrátený zákon prerokujeme v treťom čítaní ihneď.
Danko, Andrej, podpredseda NR SR (2024-05-10):
Noblesu, áno? (Povedané s pobavením.) Poslanec Jarjabek.
Suja, Miroslav, poslanec NR SR (2021-02-25):
Takže toto je to programové vyhlásenie vlády, ktoré si ty spomínal, tí odborníci, ktorí tam boli, plagiátori, kaderník, dizajnér nábytku, hutníci ako vedúci nemocnice (zaznievanie gongu), lesníci ako vedúci nemocnice. Toto je ten nový životný štýl, ktorý ste povedali, že toto príde tá nová krv, dať tam amatérov? A kde sú tie vyhlásenia, ktoré ste hovorili, že aby sa odborníci prihlasovali do súťaží a do obstarávania a podobne, keď všade ste si dali svojich vlastných ľudí? Vy ste ten PVV hodili do koša a vôbec... (Prerušenie vystúpenia časomerom.)
Mičovský, Ján, poslanec NR SR (2015-09-29):
Ďakujem pekne. Ďakujem pánovi poslancovi. Bol to celkom zaujímavý vstup do konkrétneho ustanovenia tohto etického poriadku, ja sa s tým stotožňujem, a myslím si, že poukázal na niečo, čo určite nedá trocha pokoj jeho autorom. A myslím si, že neopraviť túto vec by bolo zjavne v rozpore so základným logickým prístupom k téme darov. A to čo, chcem povedať, ma naozaj zaráža, je otázka toho § 139, kde sa hovorí o tej spomínanej pokute 500 eur za porušenie etického kódexu. Ja si myslím, že aj toto bude treba zmeniť v súvislosti nielen s článkom IV o daroch. Ale ak teda poviem, že celkom sa mi pozdáva, aby tu etický kódex bol, ja to považujem za správne, tak rovnako považujem za správne, aby v prípade, že sa zjavne ukáže, že poslanec porušil tento kódex, sme sa tu nehrali s nejakými 500, tisíc alebo 2-tisíc eurami, tobôž keď vieme, že za zabudnutie majetkového priznania, jeho predloženia, 24 hodín poslanec alebo ústavný činiteľ dostáva pokutu vo výške niekoľkých platov. Tak v tomto prípade si myslím, že ak dôjde k preukázanému porušeniu etického kódexu, tak by Národná rada mala hlasovaním vyzvať poslanca, nemôže ho donútiť, ale vyzvať, aby odstúpil zo svojej funkcie, pretože ak už bude porušovať etický kódex poslanec, tak potom v tejto krajine môže porušovať každý všetko. A myslím si, že toto nikto nechce. Ďakujem.
Kuriak, Milan, poslanec NR SR (2022-12-01):
Ďakujem. Vážený pán predsedajúci, vážení páni poslanci, vážený pán minister, predseda Národnej rady Slovenskej republiky rozhodnutím č. 1383 z 29. novembra 2022 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1327), s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 132. schôdzi dňa 29. novembra 2022. Uznesením č. 391 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutočnia na 78. schôdzi Národnej rady. Vážený pán predsedajúci, skončil som, otvorte, prosím, rozpravu.
Mezenská, Helena, poslankyňa NR SR (2015-11-11):
Vážená pani predsedajúca, vážený pán minister, pán spravodajca, prítomní poslanci, dovoľte mi, aby som v krátkosti vyslovila svoj politický aj vecný postoj k tomuto zákonu o investičnej pomoci do najmenej rozvinutých regiónov. Ja, samozrejme, tento návrh zákona podporím, pretože jeho ideový zámer je nespochybniteľný, avšak už pri prvom čítaní, v druhom čítaní som si uvedomila, že charakter, obsah tohto zákona ho predurčil na to, aby bol podaný na začiatku volebného obdobia. A som presvedčená o tom, že sociálno-ekonomické disparity, rozdiely jednotlivých regiónov sú dlhodobým a pretrvávajúcim problémom, ktoré trápia Slovensko určite viac ako desať možno aj pätnásť rokov, a preto som presvedčená o tom, že vláda aj v rámci vládneho programu mala s takýmto cieľom počítať a tomuto prispôsobovať aj legislatívu, mala takýto zákon predložiť na začiatku volebného obdobia a my sme mali byť skôr v pozícii bilancovania dosiahnutých výsledkov. Ak sa dnes takýto zákon predkladá, tak ja viem, že druhé čítanie je skôr zamerané na to, aby boli prednesené doplňujúce a pozmeňujúce návrhy, ale ak vás to teda nezaťaží, pán minister, ste tu, mňa by zaujímalo, z úst štátneho tajomníka to bolo nejakým spôsobom opísané viac-menej všeobecne, aké sú predpokladané merateľné ukazovatele, dosahované ciele v krátkodobom, strednodobom a dlhodobom rámci, aby som sa vedela presvedčiť, že naozaj tento zákon bude mať svoje opodstatnenie a bude predstavovať prínos pre dlhodobo zanedbávané, hlavne vzdialenejšie, na východ vzdialené regióny. Ďakujem.
Laššáková, Jana, podpredsedníčka NR SR (2015-04-24):
Pán poslanec Mikloško chce reagovať, nech sa páči, pán poslanec.
Zmajkovičová, Renáta, podpredsedníčka NR SR (2012-12-17):
Pán poslanec bol jediný, ktorý bol prihlásený do rozpravy. Pýtam sa, pán minister, chcete zaujať stanovisko? Nie. Pán spravodajca? Nie. Prepáčte, páni poslanci, len chvíľočku, len sa mi to tu trošku pomiešalo. Budeme pokračovať Správou o potravinovej pomoci Slovenskej republiky. Správa vlády je uverejnená pod tlačou 286. Správa výboru má tlač 286a. Správu uvedie pán minister pôdohospodárstva. Opäť, nech sa páči, pán minister.
Šeliga, Juraj, podpredseda NR SR (2021-02-03):
Ďakujem. Prezentujme sa, prosím, a hlasujme. (Reakcia spravodajcu.) (Hlasovanie.) Prítomných 114, za 14, proti 13, zdržalo sa 50, nehlasovalo 37. Konštatujem, že sme sa uzniesli, že Národná rada nebude pokračovať v rokovaní. Rovnako chcem pre záznam uviesť, že pánovi poslancovi Hlinkovi nefungovalo hlasovacie zariadenie. Ďalej budeme hlasovať o bode 6 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov, je to tlač 302. Spoločným spravodajcom je pán poslanec Vons z výboru pre hospodárske záležitosti, poprosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 302.)
Karahuta, Jaroslav, poslanec NR SR (2020-04-20):
Vážený pán predsedajúci, panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 57 (pozn. red.: správne má byť – „tlač 56“). Predkladám informáciu k priloženému návrhu zákona. (Prerušenie vystúpenia predsedajúcim.)
Remišová, Veronika, poslankyňa NR SR (2018-03-26):
Ďakujem kolegyni Verešovej, že pripomenula aj situáciu v rezorte sociálnych vecí, a ja len k tomu dodám, že tento najlepší minister sociálnych vecí a rodiny, že počas jeho, počas obdobia spravovania jeho rezortu sa zvýšila, zvýšil počet ľudí, ktorí sú v riziku chudoby. To znamená, že my tu máme, my tu máme rodiny, ktoré žijú z 348 eur na mesiac. Neviem, či si vie niekto predstaviť, že rodina vyžije z 348 eur za mesiac. A počet týchto ľudí sa zväčšuje práve za pontifikátu najlepšieho ministra sociálnych vecí a rodiny, ktorý, ktorý nám tu vládne už dlhé obdobie. Takže to by som len chcela pripomenúť, prečo táto vláda ani v ostatných rezortoch, teraz nehovoriac o rezorte vnútra, prečo nemá dôveru. Ďakujem.
Cmorej, Peter, poslanec NR SR (2021-09-28):
Ďakujem. Najprv na kolegu Tarabu a kolegyňu Andrejuvovú. Ja som hovoril o tom, že ja som za systematickú pomoc a keď niekomu dáte jednorazovo niečo, tak to je síce pekné, ale teda so systematickosťou to nemá nič spoločné, takže hlavne o to mi ide, že keď už pomáhajme, tak systematicky. Na pani Záborskú, no tú rodičovskú starostlivosť, no škoda, že ste sa neozvali, ja to mám napísané v paragrafovom znení, rátam to. Ak sa vám to podarí pretlačiť do druhého čítania, rád vám to podám, môžete to dať do svojho pozmeňujúceho návrhu a môžeme, môžeme to zaviesť. To, čo je reklama, musí byť jasné z toho zákona. Takže to, že vám to vysvetlí niekto na klube, to pre aplikovateľnosť toho zákona nič neznamená. Som rád, že ste mi povedali, že teda 
1,8 milióna plus pár miliónikov, takže, keď to spočítame, už sme skoro pri tých osemnástich, takže budem rád, keď to, keď pomôžeme všetkým, všetkým osamelým ženám. Peter Kremský, neviem teda, že či si reagoval na mňa, ale ak si reagoval na mňa, tak ja by som ťa poprosil, aby si mi povedal, že kde som ja pani predkladateľku urážal, lebo ja si toho nie som vedomý. No a k pánovi poslancovi Mizíkovi, škoda, že tu nie je, vy ste naozaj môj obľúbený poslanec, ja sa normálne že teším, keď vy vystupujete, lebo to je vždy zážitok.
Macháčková, Katarína, poslankyňa NR SR (2018-02-15):
Ďakujem veľmi pekne. V rozprave vystúpili dvaja poslanci a nebol podaný žiadny návrh. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
J. Podmanický, poslanec: (2007-07-02):
Ešte na také krátke vysvetlenie. Na nedoplatky na poplatkoch, ktoré vznikli do 20. februára 2006, sa to ustanovenie § 9 platného do 20. februára 2006 nevzťahuje. Znamená to, že nezaniká povinnosť koncesionárov zaplatiť si poplatok, zaniká akurát povinnosť zaplatiť tie drastické úroky z omeškania. To na vysvetlenie pánovi poslancovi Gálovi. Ďakujem pekne.
P. Hrušovský, predseda NR SR: (2005-10-27):
(Hlasovanie.) 125 prítomných, 125 za návrh. Schválili sme návrh. Nech sa páči. L. Martinčeková, poslankyňa: Pán predseda, dajte, prosím, teraz hlasovať o pripomienkach pána prezidenta, a to o bode 1 spoločnej správy s odporúčaním gestorského výboru neschváliť.
Číž, Miroslav, podpredseda NR SR (2015-09-23):
Ďakujem pekne za spravodajskú správu. Otváram rozpravu, písomnú prihlášku do rozpravy nemám. Pýtam sa teda, kto sa hlási do rozpravy ústne. Registrujem pani poslankyňu Mezenskú, pána poslanca Hlinu, pokiaľ nikto iný, uzatváram možnosť prihlásiť sa do rozpravy ústne. Slovo má pani poslankyňa Mezenská.
Laššáková, Jana, podpredsedníčka NR SR (2014-02-07):
Vedenie parlamentu vykoná opatrenia. Nech sa páči, pán poslanec Hlina.
Paška, Pavol, predseda NR SR (2012-07-31):
Hlasujeme o bode 2. (Hlasovanie.) 143 prítomných, 38 za, 79 proti, 26 sa zdržalo. Bod 2 sme neschválili.
Pčolinský, Peter, podpredseda NR SR (2023-01-26):
S ďalšou faktickou pán poslanec Pročko.
Vitteková, Anna, poslankyňa NR SR (2015-11-26):
Ďakujem. Vážená pani predsedajúca, kolegyne, kolegovia, dovoľte, aby som vás informovala o prerokovaní uvedeného návrhu ústavného zákona vo výboroch Národnej rady. Národná rada pridelila návrh ústavného zákona na prerokovanie ústavnoprávnemu výboru, výboru pre nezlučiteľnosť funkcií a výboru pre verejnú správu a regionálny rozvoj. Určila zároveň ústavnoprávny výbor ako gestorský výbor a lehoty na prerokovanie návrhu ústavného zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh ústavného zákona prerokoval a odporúčal schváliť výbor pre verejnú správu a regionálny rozvoj. Ústavnoprávny výbor a výbor pre nezlučiteľnosť funkcií návrh ústavného zákona prerokovali, ale neprijali uznesenie, keďže návrh uznesenia nezískal súhlas potrebnej väčšiny poslancov. Z uznesenia výboru pre verejnú správu a regionálny rozvoj vyplýva 6 pozmeňujúcich a doplňujúcich návrhov, tie sú uvedené v časti III tejto informácie. Navrhujem o všetkých hlasovať spoločne. Návrh spoločnej správy vrátane stanoviska gestorského výboru prerokoval gestorský ústavnoprávny výbor na 118. schôdzi 10. novembra 2015. Spoločná správa ani stanovisko gestorského výboru neboli schválené, keďže návrh stanoviska gestorského výboru ani návrh spoločnej správy nezískali súhlas potrebnej väčšiny. Predseda ústavnoprávneho výboru ma určil za spoločnú spravodajkyňu k uvedenému návrhu ústavného zákona, preto predkladám túto informáciu a budem navrhovať ďalší postup podľa zákona o rokovacom poriadku. Pani predsedajúca, otvorte, prosím, rozpravu a zároveň sa do nej hlásim ako prvá.
J. Vaľová, poslankyňa: (2007-09-21):
Pán Pado, v živote som pána Freša nenapadla. Ja mužov nebijem a myslím si, že pán Frešo je dosť veľkej postavy na to, aby som ho nepremohla. Ja som iba konštatovala, že pán Frešo nemá odbornú spôsobilosť, pretože hodnotil odbornú spôsobilosť pani ministerky. Že nie som odborník na financie, to je samozrejmé. Ja som tu neprednášala finančné záležitosti, ja som prednášala filozofiu zákona, lebo v prvom čítaní sa ani nehodia takéto veci, myslím si, že ide o srdce zákona, o filozofiu zákona. A čo sa toho týka, ak si pripravujem svoje príspevky, tak sa radím s odborníkmi a myslím si, že iba pár ľudí vie všetko, ja teda neviem a ja si nechám rada poradiť. Čo sa týka zákona čilského modelu, viete, hovoríte, že účelovo niečo vyberáme. No my nevyberáme účelovo, my čítame zákon ako taký a tvrdíme, že to, čo je rizikové, a to, čo by sme mohli opraviť, to treba opraviť. Ako nerozumiem tomu, prečo by sme vlastne zákon ako taký nemali prečítať a upozorniť ľudí na to, čo je dobré a čo nie je dobré. No a čo sa týka Sociálnej poisťovne, no neviem, či taký štát existuje, aby prvý pilier alebo aby sa zrušilo to, aby ľudia nevstupovali a nemali ani tie základné sociálne potreby, pretože keď ste dobre počúvali, tak sociálne poistenie je jedno zo základných ľudských práv, takže k tomu asi toľko. Keby ste ma ešte aj počúvali, viete, pán Pado, lebo vy si rád niečo poviete a potom si aj sám odpoviete a to robí celá opozícia. Takže robíte to tak bežne. Ale, viete, my sa namáhame vám odpovedať, lebo my sme slušní, distingvovaní, chceme s vami komunikovať na rozdiel od vás, vy nás radi len urážate. Takže veľmi pekne vám ďakujem a ja vám odpoviem aj nabudúce, keď ma nebudete počúvať. Ste zlatý. Ďakujem.
Bugár, Béla, podpredseda NR SR (2018-10-16):
Prezentujme sa a hlasujme o bode číslo 2. (Hlasovanie). Prítomných 138 poslancov, za 25, proti 62, zdržalo sa 51 poslancov. Tento bod sme neschválili. Ďalej z rozpravy.
Krajniak, Milan, poslanec NR SR (2018-10-24):
Skončili ste, pán poslanec Osuský? Viete sa ovládnuť? V poriadku. Dobre. Takže fakt č. 2. Ja osobne hlasujem za návrhy, ktoré považujem za dobré. Hlasujem za to, čo považujem za správne bez ohľadu na to, kto to navrhne. Je mi úplne jedno, či to navrhnete vy, alebo to navrhne niekto iný. A na to, si myslím, že by sme tu mali byť všetci. Fakt č. 3. Hlasoval som za opozičný návrh vášho poslaneckého kolegu pána poslanca Baránika, lebo ho považujem za dobrý, a hlasoval som aj za návrh pána poslanca Madeja, lebo ho považujem za dobrý. Fakt č. 4. Na opozičnom rokovaní u vášho predsedu pána Sulíka v pondelok som povedal, že ak takýto návrh do parlamentu príde, budem zaňho hlasovať. Dokonca som navrhoval, či ho nenavrhne priamo opozícia. Ja držím to, čo som povedal. Držím svoje slovo, hovorím, čo si myslím, a robím to, čo hovorím. Fakt č. 5. Ako prezidentský kandidát, by mi mohlo, samozrejme, vyhovovať, aby som neumenšoval kompetencie prezidenta republiky. Ale ja osobne napriek tomu budem hlasovať za tento návrh zákona, lebo ho považujem za dobrý... (Prerušenie vystúpenia časomerom.)
Laššáková, Jana, podpredsedníčka NR SR (2014-11-08):
Pán poslanec Bagačka.
A. Belousovová, podpredsedníčka NR SR: (2008-01-31):
Pán poslanec, chcete položiť doplňujúcu otázku? Nech sa páči.
Nicholsonová, Lucia, poslankyňa NR SR (2014-11-09):
Ďakujem veľmi pekne. Chcem opätovne teda upozorniť na to, neviem ako kolegovia, ale ku mne sa zase dostávajú správy, že to streamovanie nie až tak veľmi funguje a ja teda som bola aj poučená, že to má nejakú kapacitu, ktorá sa teda nedá len tak zo dňa na deň zväčšiť, ja tomu rozumiem. Ale ešte stále tu máme verejnoprávnu televíziu a ja by som skutočne chcela požiadať vedenie parlamentu, pani predsedajúca, ale teda hlavne pána predsedu Pašku, keby sa dalo zabezpečiť, žeby z tejto Národnej rady sme nahradili teda to nefungujúce streamovanie tým, že by bol priamy prenos na STV dvojke. Ste počuli, pán Mihál čítal, že čo tam vysielajú. Ja si skutočne myslím, že ľudia si zaslúžia vedieť, čo sa tu deje, domáhajú sa toho a nie je problém, robilo sa to tak aj v minulosti, že sa jednoducho vstupovalo s mimoriadnymi správami, mimoriadne s mimoriadnymi správami do vysielania. Čo teraz vysielajú? (Reakcia z pléna.) Odpískané vysiela STV dvojka. Ja by som veľmi chcela poprosiť aj pána generálneho riaditeľa, aj pána predsedu Pašku. Ďakujem.
Sulík, Richard, predseda NR SR (2010-09-09):
Ďakujem, pán spoločný spravodajca. Prerušujem rokovanie o tomto bode programu. Budeme pokračovať návrhom na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne . Návrh je pod tlačou 57, správa o výsledku prerokovania návrhu vo výbore má tlač 57a. Dávam slovo ministrovi práce Jozefovi Mihálovi a prosím ho, aby návrh vlády uviedol.
Danko, Andrej, predseda NR SR (2018-05-17):
Dávam slovo spravodajcovi, ktorého určil navrhnutý gestorský ústavnoprávny výbor, Ondrejovi Dostálovi. Otváram všeobecnú rozpravu. Aha, pardon, ospravedlňujem sa.
P. Hrušovský, predseda NR SR: (2004-10-26):
(Hlasovanie.) 135 prítomných, 39 za, 40 proti, 50 sa zdržalo, 6 nehlasovalo. Neschválili sme návrh.
Paška, Pavol, predseda NR SR (2012-06-22):
Hlasujeme. Uznesenia budú ďalšie hlasovania po prvom hlasovaní. Hlasujeme o zmluve. (Hlasovanie.) 144 prítomných, 118 za, 20 proti, 5 sa zdržalo, 1 nehlasoval. Konštatujem, že Národná rada vyslovila súhlas s uvedenou zmluvou. A teraz budeme, pán spravodajca, o uzneseniach, ktoré odzneli.
Grendel, Gábor, podpredseda NR SR (2021-12-07):
Pán poslanec Suja.
A. Belousovová, podpredsedníčka NR SR: (2008-04-08):
A slovo má pán poslanec Dzurinda.
Svrček, Miloš, poslanec NR SR (2022-09-21):
Prosím, pán predseda, aby ste dali hlasovať o tom, že Národná rada prerokuje vládny návrh zákona v druhom čítaní.
Šutaj Eštok, Matúš, minister vnútra SR (2024-06-20):
Ďakujem pekne, pán poslanec. Dobre pokračujú tie rokovania. Fajn, všetko ide v poriadku. My sme to chceli urobiť najmä preto, aby sme sa vyhli tomu, čo sa udialo pri zrušení Úradu špeciálnej prokuratúry, nakoľko tam bolo niekoľko dezinformácií, klamstiev a lží a, bohužiaľ, niektoré šírili aj vaši kolegovia v Európskom parlamente – vaši europoslanci – kedy vedome klamali a vymýšľali si rôzne nezmysly. Takže preto sme sa dohodli na tom, aby sme proaktívne informovali Európsku komisiu a aby nedošlo k niečomu podobnému, že chystáme zmeny v rámci určitých prezidiálnych útvarov na Policajnom zbore, aby Európska komisia zase nemala informácie od ľudí, ktorí majú záujem Slovensku škodiť, tak aby ju mali z prvej ruky, aby bola tá informácia overená, relevantná. Predstavitelia Európskej komisie boli sami prekvapení, že vôbec niečo sa ide robiť, nemali o tom ani žiadnu vedomosť. Na tom prvom stretnutí pozerali ako bager na tvrdú hlinu, že čo sa to vlastne deje. Preto s veľkou trpezlivosťou a odhodlaním tam moji kolegovia aj z pozície prezidenta Policajného zboru boli, vysvetlili, že ide o štandardné veci, že sa nič nezmení v rámci ochrany európskych záujmov, že sa nič nezmení v rámci vyšetrovania korupcie. Tá debata je dnes vyslovene na technickej úrovni, kedy sa dovysvetľovávajú ozaj drobné technické veci. Ja som mal stretnutie s pánom policajným prezidentom aj viceprezidentom dnes asi pred hodinou, takže myslím, že ďalšie stretnutie by malo byť, malo byť v piatok, ale, bohužiaľ, nebol čas a termín pre Slovensko, takže sa to posunulo. Uvidíme, že na kedy, kedy si predstavitelia Európskej komisie nájdu priestor na to, aby sme im vysvetlili, čo ideme urobiť, že ten zámer je pozitívny. Takže v momente, keď bude ďalšie rokovanie, tak verím, že sa už pohneme zase k tomu, aby sme sa vyhli tomu, čo tu bolo so zrušením Úradu špeciálnej prokuratúry. Preto ja som, aj tá zmena bola naplánovaná skôr, ale myslím, že to nestojí, ten zbytočný humbuk, za to. Ak niečo chceme robiť, tak nech aj naši partneri v rámci Európskej komisie tú informáciu majú, majú ju z prvej ruky, majú ju od nás a hovorím, že dnes je to už iba o nejakých technických debatách, aby to bolo jasné, že sa tu nejde diať žiadne harakiri v tejto oblasti.
Ďuriš Nicholsonová, Lucia, podpredsedníčka NR SR (2019-01-31):
Pani poslankyňa, nech sa páči, doplňujúca otázka. Poprosím, pani poslankyňu Verešovú, keby ste zapli.
Galko, Ľubomír, poslanec NR SR (2015-04-21):
Ďakujem pekne. Ja by som chcel Jozefa v jednej veci podporiť. A chcel by som povedať, že súhlasím s tým, čo si povedal o návrhu kolegu poslanca zo strany SIEŤ, ktorý vlastne navrhoval, aby sme vyzvali všetkých poslancov, aby sa vzdali nie 80, ale 85 % z tejto mzdy a poslali to niekde na účet, lebo tiež si myslím, že to je populistický návrh. Ja som to povedal aj kolegovi Hrnčiarovi, ktorý to ešte navrhol na stretnutí opozičných lídrov. A tiež súhlasím s tým, čo si povedal, že charita sa má robiť a nemá sa o nej hovoriť. V kontexte tohto len by som ťa chcel poprosiť o vysvetlenie jednej veci, prečo si za tento návrh kolegu Beblavého ty osobne zahlasoval. To, by som bol rád, keby som teda sa dozvedel. Ďakujem pekne.
Čepček, Martin, poslanec NR SR (2021-12-02):
Ďakujem pekne. Pán minister, to bola otázka od občana, nie odo mňa. Ale tak celkom ma to zaujímalo, lebo sa šíri kadečo. Aj o tom, že sa zrážajú vodné pary v tých respirátoroch. Výrobca odporúča maximálne dve hodiny nosiť respirátor denne a tak ďalej, potom ho vymeniť. No, ale mňa by zaujímalo, ako sa vy pozeráte na to, že ministri tejto vlády aj premiér v podstate, sa mi dostalo také video, kde každý tvrdil iné čísla, čo sa týka boja pandémie, teda vakcína, pani Remišová tvrdila, že vakcína stojí 20 euro, pán Heger povedal, že 40. Umelá pľúcna ventilácia, pani Remišová povedala 20-tisíc, pán premiér povedal 12-tisíc a že lockdown nás stojí 300 miliónov, to povedala pani Remišová a pán Matovič povedal 450 miliónov. Tak v podstate občania si majú ktoré čísla brať, že sú relevantné? Viete mi k tomu niečo povedať? Ďakujem.
Fico, Robert, podpredseda NR SR (2011-12-08):
Ďakujem, pán poslanec. K vášmu vystúpeniu nie sú žiadne faktické poznámky. Budeme pokračovať v rozprave. Vystúpi pán poslanec Ondrej Matej.
Somogyi, Szilárd, poslanec NR SR (2010-12-15):
Ďakujem, pán predseda. Kolega Brocka na začiatku svojho príhovoru vyzdvihol to, že v poslednej dobe na Slovensku sa petíciám darí a chcem využiť túto možnosť, aby som potvrdil predsavzatosť alebo vôľu našich občanov, že občianska spoločnosť v našom ponímaní sa zakladá na tom, že ľudia si dajú najavo svoj názor aj počas volebného obdobia. Jedna z týchto možností alebo forma je aj využitie petičného práva a som rád, zrejme aj s pánom kolegom, že tých petícií pribúda. Takou istou formou bola aj naša iniciatíva strany Sloboda a Solidarita, referenda, kde naším úvodným mottom bolo to, že všetka moc pochádza od občana. Síce to znie ako otrepaná stará fráza, ale veríme tomu, že fakt všetka moc pochádza od občana v medzivolebnom období tieto legálne formy je treba využiť, keď občania, naši voliči chcú dať najavo svoje myšlienky, svoje názory a svoje návrhy. Toľko som chcel. Ďakujem vám za slovo. (Potlesk.)
Sulík, Richard, predseda NR SR (2011-06-30):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Nik. Uzatváram rozpravu. Chce zaujať stanovisko navrhovateľ? Spravodajca? Nie. Ďakujem. Ďalším bodom programu je druhé čítanie o vládnom návrhu zákona o ukončení a spôsobe usporiadania niektorých nájomných vzťahov k bytom a o doplnení zákona č. 18/1996 Z. z. o cenách v znení neskorších predpisov . Vládny návrh zákona je pod tlačou 317, spoločná správa 317a. Pán minister dopravy, nech sa páči, máte slovo.
M. Drobný, poslanec: (2002-02-13):
Ak nás on hodnotí ako pozitívnu krajinu a naraz krachujeme, tak potom je to naša chyba, pán predseda vlády. Pretože to hodnotenie, ktoré nám predviedol v neformálnych platbách v maďarskom parlamente, bola absolútna dezinformovanosť. To sú dezinformácie, ktoré pochádzajú z vašej kuchyne. Ale reklamu nám to robí dobrú. Lenže tá reklama je falošná. Naraz skrachujeme a potom budeme ako argentínska alebo japonská ekonomika. Skrachujeme a nemáme peňazí. Nemáme peňazí na terciárnu sféru, pretože vy ste dezinformovali medzinárodné agentúry, medzinárodné inštitúcie. Ratingové agentúry svoje hodnotenie robia podľa toho, akú máme cenu peňazí, ktoré sa nakupujú pre podnikanie. 19,3 % v roku 1999... (Zaznel zvuk časomiery.)
A. Belousovová, podpredsedníčka NR SR: (2007-06-20):
Ďalšia faktická, pán poslanec Jasaň, nech sa páči.
Pellegrini, Peter, predseda NR SR (2023-11-22):
Netelefonujte v rokovacej sále, pán poslanec, dobre? Skončite telefonát.
Kollár, Boris, predseda NR SR (2022-03-16):
Hlasujeme o skrátení lehoty. Prosím, prezentujme sa a hlasujeme. (Hlasovanie.) Prítomných 131 poslancov, za 81, proti 15, zdržalo sa 35. Uvedený návrh sme schválili.
Paška, Pavol, predseda NR SR (2013-12-18):
Ja sa ospravedlňujem, pán spravodajca, ja som myslel, že sa bavíme o návrhoch k návrhu. Takže budeme hlasovať.
Šipoš, Michal, poslanec NR SR (2022-05-10):
Ďakujem pekne, pán predseda. Na základe dohody troch koaličných poslaneckých klubov – OĽANO, SaS a SME RODINA – žiadam zaradiť do programu parlamentnú tlač 781, je to zákon o Slovákoch žijúcich v zahraničí, za parlamentnú tlač 857, to je novela Trestného zákona. Potom vyradiť z programu parlamentnú tlač 874, ústavný zákon, európske záležitosti, a parlamentnú tlač 931, to je rokovací poriadok parlamentu, a presunúť ich na najbližšiu riadnu schôdzu parlamentu. Za ďalšie zaradiť parlamentné tlače v tomto poradí: tlač 840, novela zákona o potravinách, následne tlač 929, príspevok pri narodení dieťaťa, následne tlač 852, novela Zákonníka práce, sezónne práce, následne tlač 762, mediálny zákon, následne 898, zákon o publikáciách a na záver 857, novela Trestného zákona na koniec schôdze. Odôvodnenie: cieľom je zefektívniť priebeh nadchádzajúcej schôdze (smiech v sále) Národnej rady Slovenskej republiky. Ďakujem.
Hrušovský, Pavol, predseda NR SR (2011-10-18):
Panie poslankyne, páni poslanci, pristúpime teraz k hlasovaniu o jednotlivých prerokovaných. (Reakcie z pléna.) Páni poslanci, ja som navrhol zmenu rokovania programu, vtedy nik z poslancov nevzniesol námietku, preto som považoval tento návrh za schválený, preto, pán poslanec, je mi ľúto, ale takto som postupoval v zmysle procesných ustanovení zákona o rokovacom poriadku. Nech sa páči, pán poslanec Sulík.
Hort, Milan, podpredseda NR SR (2010-08-04):
S faktickými poznámkami na vystúpenie pani poslankyne sa prihlásili pán poslanec Osuský, ďalej pán poslanec Poliačik, Droba, Jurčík, Zajac, Ďurkovský, Fronc, Švantner, Vaľová, Chaban, Tomanová, poprosím nechať mi tam tú ďalšiu desinu, Rafaj, Viskupič, Matovič a Zelník, celkom 15 poslancov, ešte pani poslankyňa Tkáčová. Uzatváram možnosť prihlásiť sa s faktickou poznámkou. Slovo má pán poslanec Osuský. Nech sa páči.
Grendel, Gábor, podpredseda NR SR (2022-02-15):
Pán poslanec Dostál.
E. Angyalová, poslankyňa: (2006-10-24):
Povedali ste, že neschvaľujeme opozičné návrhy ako koalícia, hoci sme sľúbili, že budeme konštruktívni. Povedali ste, že vy ste podporili to, čo ste považovali za dobré. Dovoľte mi pripomenúť, že dnes sme schválili váš pozmeňujúci návrh, ktorý sa týkal platových pomerov ústavných činiteľov čiže všetkých nás. Považovali sme ho za dobrý, preto sme ho podporili. Rovnako sa budeme správať aj pri ostatných opozičných návrhoch, presne tak, ako ste povedali, že ste sa správali vy. Druhá vec. Povedali ste, ak dnes neprejde deklarácia, tak to bude znamenať, že vy nechcete, aby o našich daniach rozhodovali naši voliči. Dovoľte mi povedať, čo si myslím, že znamená, ak dnes nepodporíme daňovú deklaráciu, ako ste ju predložili. Znamená to len toľko, že nesúhlasíme s vaším videním problému a nesúhlasíme ani s nástrojom, ktorý nám predkladáte na riešenie tohto problému, a že sme presvedčení, že naše postavenie v EÚ je rovnocenné s ostatnými členskými štátmi a že sa nebojíme toho, že by sme stanovisko našich voličov nemohli štandardnými nástrojmi ďalej presadzovať. Ďakujem pekne.
P. Hrušovský, podpredseda NR SR: (2002-05-31):
Pán poslanec Benkovský. M. Benkovský, poslanec: Ďakujem za slovo, pán podpredseda. Vážené pani poslankyne, vážení páni poslanci. Dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpil k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 145/1995 Z. z. o správnych poplatkoch v znení neskorších predpisov pod tlačou 1551 ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady a podľa legislatívnych pravidiel zaradil ho na rokovanie 60. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh zákona spĺňa z formálnoprávnej stránky všetky náležitosti návrhu zákona ustanovené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Po rozprave budem odporúčať, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní a zároveň odporučím, aby ho prerokovali okrem výboru pre financie, rozpočet a menu aj Ústavnoprávny výbor Národnej rady Slovenskej republiky a výbor pre ľudské práva a národnosti. Odporúčam preto, pán predsedajúci, aby ste teraz otvorili rozpravu.
P. Csáky, podpredseda vlády SR: (2003-09-18):
Po prvé, plošne pre každého občana Slovenskej republiky, kde vláda je povinná dať všetky informácie, ktorými disponuje, každému občanovi, ktorý o to bude mať záujem a tieto informácie musia byť presné, cielené a musia byť dostupné každému, kto sa o ne zaujíma. Z toho dôvodu tieto aktivity budú prebiehať jednak v médiách, v písaných a elektronických médiách. Dovoľte mi, aby som vás informoval o tom, že prvý taký veľký okruh listov bude dnes večer od 21.00 do 22.00 hodiny na STV 2 a bude potom pokračovať v médiách pravidelne s tým, že aj v písaných médiách v tomto roku budú tri prílohy vo všetkých médiách vo viac ako 2,5-miliónových výtlačkoch, kde každého občana a každého čitateľa týchto písaných médií budeme informovať o všetkých detailoch tohto celého balíka. Po druhé, druhá rovina bude cielená pre jednotlivé cieľové skupiny, a to bude prebiehať podľa jednotlivých operačných programov. Tieto informačné aktivity budú zabezpečovať 4 ministerstvá, pre malých a stredných podnikateľov ministerstvo hospodárstva, pre regionálnu politiku a pre životné prostredie a infraštruktúru ministerstvo výstavby a regionálneho rozvoja, pre sociálnu oblasť vrátane vzdelávania a tieto aktivity budú financované z Európskeho sociálneho fondu, bude zabezpečovať ministerstvo práce, sociálnych vecí a rodiny a pre pôdohospodárov, predovšetkým ide o podporu z Pôdohospodárskeho fondu Európskej únie, bude zabezpečovať tieto aktivity ministerstvo pôdohospodárstva. Platí dohoda, že v regiónoch Slovenskej republiky vytvoríme viac ako 100 takýchto informačných bodov, ktoré budú používať náš symbol a v týchto informačných bodoch občania a záujemcovia dostanú nielen informácie, ale budú tam k dispozícii aj vzorové manuály, aj vzorové projekty, aby mohli vyplniť tie formuláre, ktoré sú potrebné na jednotlivé účely. Tie informačné aktivity interne už bežia, už školíme ľudí aj pre jednotlivé regióny. 25. septembra na budúci týždeň budeme mať, dúfam, posledné rokovanie v Bruseli, kde dorokujeme aj posledné detaily rámca finančnej podpory a od októbra, dúfam, že sa nám podarí zverejniť už prvé výzvy na predkladanie projektov a tento informačný systém, o ktorom som hovoril, už bude plne funkčný. Samozrejme, milé dámy, vážení páni, som vám pripravený dať aj písomne podrobné informácie v tejto veci. Myslím si, že Národná rada Slovenskej republiky by mala mať dohľad nad celým týmto procesom a, samozrejme, budete môcť sledovať tieto aktivity aj cez médiá, aj cez elektronické médiá, aj cez písomné médiá. Úvodom toľko, ďakujem pekne, pán predseda.
Laššáková, Jana, podpredsedníčka NR SR (2012-12-18):
Pán poslanec Madej, nech sa páči.
J. Kvorka, poslanec: (2008-01-31):
Hovoríš, že my tu dačo zahmlievame. No, ak tu dačo dakto zahmlieva, tak v prvom rade tvoje vystúpenie presne ukázalo, kto tu čo zahmlieva a kto o čom rozpráva. Ak ty hovoríš o voľajakej privatizácii, ktorú si tu spomínal a rozprávaš o nej takým spôsobom, no tak mne to tak pripadá, že keby sa nebolo privatizovalo, tak na Slovensku už ani žiť nebudeme, lebo nebudeme mať z čoho žiť, lebo vy pravičiari, krajní pravičiari, dovolím si hovoriť, medzi ktorých ty patríš, používate len tento spôsob, ktorým sa dá na Slovensku žiť. Zobral si, samozrejme, ako každý z vás, ktorý vystupuje, zase meno premiéra do úst, premiéra Roberta Fica. No vieš čo? Môžete tu rozprávať, koľko chcete. Vy ho nezničíte, pretože Robert Fico je tu a tu bude, on vás dobre všetkých pozná, pretože s vami tu žil a on na vás všetko vie, všetko pozná a vám to nepomôže. Môžete hovoriť, koľko chcete. (Potlesk.)
Figeľ, Ján, podpredseda NR SR (2014-03-18):
Posledným rečníkom prihláseným do rozpravy je Štefan Kuffa. Nech sa páči.